Rodrigo Gomes dos Santos

Rodrigo Gomes dos Santos (enam tuntud kui Rodrigão; sündinud 13. oktoobril 1993 Belmontes) on Brasiilia jalgpallur, kes mängib ründajana Brasiilia esiliiga klubis Ponte Preta.

Ta alustas karjääri Minas Geraisi osariigi klubis Democrata. 2015. aasta märtsis liitus ta Brasiilia esiliiga klubiga Boa, kuid juba sama aasta juunis siirdus ta Brasiilia tugevuselt nelja liiga klubisse Campinense. 2016. aasta alguses lõi ta Campinense meeskonnas 26 mänguga 18 väravat ning tuli klubiga Paraíba osariigi meistriks.

30. mail 2016 sõlmis ta viieaastase lepingu Brasiilia kõrgliiga klubiga Santos. Brasiilia kõrgliigas tegi ta debüüdi sama aasta 22. juunil mängus Fluminense vastu ja lõi selles mängus ka värava. Kokku jäi Rodrigão arvele sel hooajal kõrgliigas kolm väravat.

2017. aasta juulis suundus ta laenule Brasiilia kõrgliiga klubisse Bahia. Ta lõi sel hooajal Brasiilia kõrgliigas viis väravat. 2018. aastal naasis ta Santosesse, mängides klubi meeskonnas São Paulo osariigi meistrivõistlustel. 2018. aasta aprillis suundus ta laenule Brasiilia esiliiga klubisse Avaí. Ta lõi sel hooajal liigas seitse väravat ja aitas klubil tagasi Brasiilia kõrgliigasse tõusta.

2019. aasta veebruaris liitus ta laenulepingu alusel Brasiilia esiliiga klubiga Coritiba."Coritiba apresenta Rodrigão". Coritiba FBC. 6.2.2019. Vaadatud 4.6.2019 2019. aasta Paraná osariigi meistrivõistlustel lõi ta seitse väravat ja oli sellega suurim väravakütt. 2019. aasta hooajal lõi ta Brasiilia esiliigas Coritiba meeskonnas 13 väravat. 2019. aasta lõpus läks ta laenule Cearásse. 2020. aasta novembris naasis ta Avaísse."Avaí acerta com Edilson e Rodrigão para sequência da Série B". NSC Total. 3.11.2020. Vaadatud 24.11.2020 2021. aasta juunis läks ta laenule Ponte Pretasse.

 Saavutused 
Campinense
Campeonato Paraibano: 2016

 Viited 

Kategooria:Brasiilia jalgpallurid
Kategooria:Santos FC mängijad
Kategooria:Esporte Clube Bahia mängijad
Kategooria:Avaí FC mängijad
Kategooria:Coritiba Foot Ball Clubi mängijad
Kategooria:Ceará Sporting Clubi mängijad
Kategooria:Sündinud 1993